**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.07.2019, ora 08.00 –21.07.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 21.07.2019, ora 7.00**

**RÂURI**

**Debitele au fost, în general, staționare,** exceptând cursul mijlociu și inferior al Crișului Alb, cursurile inferioare ale Crișului Negru, Mureșului, Timișului și Bârzavei, unde au fost în scădere.

Mici creşteri de niveluri și debite ca urmare a precipitațiilor căzute în interval sub formă de aversă s-au înregistrat pe unele râuri din zonele de deal și munte, în special pe unii afluenți de dreapta ai Siretului și pe unele râuri mici din bazinele hidrografice Tur, Lăpuș, Someșul Mare, Crasna, Jiu superior și Argeș superior.

Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe Bega inferioară, cursul Prutului aval de Stânca Costeşti şi pe afluenţii Prahovei şi mai mici (sub 30% din normalele lunare) pe râurile din bazinele hidrografice: Lăpuș, Crasna, Moravița, Rm. Sărat, Bârlad, Jijia şi pe unii afluenţi ai Mureşului (Comlod, Iara, Feernic, Domald, Secaș, Sebeş, Râul Mare).

În interval au fost emise 3 **ATENȚIONĂRI HIDROLOGICE** pentru fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi, în general, staţionare,** exceptând cursul inferior al Mureșului, unde vor fi în scădere.

Sunt posibile creşteri de niveluri și debite pe unele râuri din zonele de deal și munte, în special din nordul și nord-vestul țării, ca urmare a precipitațiilor prognozate sub formă de aversă, izolat mai însemnate cantitativ.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 20.07 – 21.07.2019 **a fost în scădere**, având valoarea de **3400 m3/s**, sub media multianuală a lunii iulie (5350 m3/s).

În aval de Porţile de Fier, debitele au fost în scădere.

**Debitul la intrarea în ţară** (secţiunea Baziaş) **va fi în scădere** (3300 m3/s).

În aval de Porţile de Fier, debitele vor fi în scădere.

**2.** **Situaţia meteorologică în intervalul 20.07.2019, ora 08.00 –21.07.2019, ora 06.00**

**În ţară,** vremea a fost călduroasă în zonele de câmpie. Cerul a fost variabil, cu înnorări temporar accentuate în regiunile nord-vestice, iar după-amiaza și la începutul nopții, și în cele estice și sud-estice, precum și la deal și munte. În Maramureș, pe arii restrânse în Muntenia și Moldova și izolat în Transilvania, Crișana și Oltenia, s-au semnalat averse, însoțite și de descărcări electrice, iar vântul a avut unele intensificări în timpul ploilor. Pe raza municipiului București și a județului Ilfov, din surse externe, s-a semnalat grindină. Temperaturile maxime s-au situat între 24 de grade la Târgu Lăpuș și 34 de grade la Călărași, Calafat și Chișineu-Criș, iar la ora 06.00 se înregistrau valori termice cuprinse între 8 grade la Miercurea Ciuc și 23 de grade la Dumbrăvița de Codru, Șiria și Sulina. La sfârșitul intervalului, izolat, în depresiuni, s-a semnalat ceață.

**OBSERVAȚII** - De ieri dimineață de la ora 06.00 au fost în vigoare 19 mesaje pentru fenomene meteorologice periculoase imediate, precum urmează:

- 1 avertizare cod portocaliu emisă de SRPV Bacău;

- 18 atenționări cod galben, 8 emise de SRPV Bacău, 5 emise de CNPM București pentru Muntenia, 2 de SRPV Craiova și câte 1 de SRPV Cluj-Napoca, SRPV Constanța și SRPV Timișoara.

**La Bucureşti,** vremea a fost călduroasă. Cerul a fost variabil, cu înnorări temporar accentuate după-amiaza și la începutul nopții, când s-au semnalat averse și descărcări electrice, iar în unele cartiere, grindină. Vântul a suflat slab și moderat. Temperatura maximă a fost de 32 de grade la Filaret și Afumați și 30 de grade la Afumați, iar la ora 06.00 se înregistrau 15 grade la Băneasa, 17 grade la Afumați și 18 grade la Filaret.

**3. Prognoza meteorologică în intervalul 21.07.2019, ora 08.00 –22.07.2019, ora 08.00**

**În ţară,** vremea va fi călduroasă, iar disconfortul termic se va accentua, îndeosebi în zonele de câmpie. Cerul va fi variabil, cu înnorări temporare după-amiaza și seara în zonele montane și submontane, iar noaptea, cu precădere în nord-vestul și nordul extrem al țării, unde pe arii restrânse se vor semnala averse, însoțite și de descărcări electrice și intensificări de scurtă durată ale vântului. Temperaturile maxime vor continua să crească ușor și se vor încadra, în general, între 28 și 34 de grade, iar cele minime vor fi cuprinse între 10 și 23 de grade.

**La Bucureşti,** vremea va fi călduroasă, cu disconfort termic în accentuare după-amiaza. Cerul va fi variabil, iar vântul va sufla slab până la moderat. Temperatura maximă va fi de 33...34 de grade, iar cea minimă se va situa în jurul valorii de 20 de grade.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate la 18.07.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 04.07.2019 - 05.07.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DITECȚIA DE COMUNICARE ȘI RESURSE UMANE**